Bratislava, 19.01.2023

Všetkým záujemcom

# Vysvetlenie súťažných podkladov č. 1 až 2

Vo verejnom obstarávaní na predmet zákazky „**Klimatizácia administratívnych priestorov v budove Nová radnica III**“, boli doručené nasledovné otázky:

**Otázka č. 1:**

• Vo výkaze výmer je uvedené v položke 4.12 a 2.12 navýšenie profylaktických prehliadok.

Ako mám chápať túto položku? V súťažných podkladoch požadujete záruku 24 mesiacov. (to znamená že do položky 2.11 a 4.11 uvedieme cenu za servis na 24mesiacov)

• V prípade, že chceme záruku navýšiť o ďalšie 2 roky (24 mesiacov) tak uvedieme cenu za servis do položky 4.12 a 2.12 (navýšenie profylaktických prehliadok)?

Navýšenie profylaktických prehliadok je povinná položka, ktorá musí byť vyplnená? Alebo je to na dodávatelovi či ponúkne navýšenie záruky?

**Odpoveď č. 1:**

Áno do podložky 2.11 a 4.11 sa uvedie cena za servis počas základnej záručnej doby 24 mesiacov.

V zmysle súťažných podkladov stanoveným kritériom K2 na vyhodnotenie ponúk je **predĺženie záruky nad požadovaný rozsah** (24 mesiacov) s pridelenou relatívnou váhou **max. 8 bodov. Uchádzač môže** predlžovať záruku nad požadovaný rozsah minimálne o 1 polrok a maximálne o 16 polrokov.

V zmysle súťažných podkladov stanoveným kritériom K3 na vyhodnotenie ponúk je **navýšenie požadovaného servisu klimatizácií nad minimálny požadovaný rozsah** (2x jarná a 2x jesenná profylaktická prehliadka mesiacov počas dvoch rokov)  s pridelenou relatívnou váhou max. 4 bodov. **Uchádzač môže navýšiť** servis klimatizácií nad požadovaný rozsah minimálne o 1 polročnú prehliadku a maximálne o 16 polročných prehliadok.

**Uchádzač môže predĺžiť** záruku klimatizácií nad požadovaný rozsah v rámci kritéria K2 bez tomu prislúchajúceho navýšenia počtu profylaktických prehliadok v rámci kritéria K3, avšak v takom prípade uchádzač berie na vedomie, že tým záruka nebude žiadnym spôsobom obmedzená. (Príklad: Predlženie záruky o 8 polrokov a navýšenie profylaktických prehliadok bude v rámci kritéria K3 stanovené na 4). **Súčasne však uchádzač môže navýšiť** v rámci kritéria K3 počet profylaktických prehliadok bez toho aby predĺžil záruku v rámci kritéria K2 (Príklad: Predĺženie záruky 0 polrokov – Počet prehliadok 3)

Z uvedeného vyplýva, že možnosť predĺženia záruky, ako aj navýšenia počtu profylaktických prehliadok **je ponechaná na báze dobrovoľnosti a uchádzač sa tak môže rozhodnúť spraviť, avšak nemusí.**

V prípade, že sa uchádzač rozhodne navýšiť počet profylaktických prehliadok, tak ich počet uvedie do *Prílohy č.2 Návrh na plnenie kritérií  a výkaz výmer* do hárku s názvom *Kritériá na vyhodnotenie ponúk*. Jednotkové ceny za navýšenie profylaktických prehliadok uvedie do hárku s názvom *CH2 – TRAKT* A v  časti 2.12 -  Navýšenie Profylaktických prehliadok a v hárku s názvom CH4 – TRAKT B v časti 4.12 -  Navýšenie Profylaktických prehliadok.

**Otázka č. 2:**

Prosím Vás o upresnenie nasledovných otázok:

Výkaz výmer

2.08 Stavebné úpravy

- Čo je myslené položkou sádrokartónové predsteny 2x 150m2

- Ktoré potrubie má byť v drážke(50x50mm) 2x75m

- Odvod kondenzátu

Na výkresoch sú uvedené čerpadlá kondenzátu, ale vo výkaze nie sú uvedené.

Kde majú byť inštalované podomietkové sifóny 2x 10ks

**Odpoveď č. 2:**

1. Rozvody chladiva budú izolované vedené v sadrokartónovej stene príp. v podhľade. Vo výkaze výmere je v časti *2.08 Stavebné úpravy a 4.08 Stavebné úpravy* uvedený údaj 150 m2. Tento údaj je platný pre každý trakt.

Informácia o sadrokartónovej stene je súčasťou Technickej správy 1 (na str.5, ods. 3) a aj Technickej správy 2 (na strane 6, ods. 3).

1. Potrubie na odvod kondenzátu má byť v drážke 50x50mm. Drážkovanie do mäkkého muriva 50x50mm je vo výkaz výmer uvedené v časti *2.03 - Montážne práce a  4.03 - Montážne práce* v počte 100bm. Tento údaj je platný pre každý trakt.
2. Výkresová dokumentácia projektu uvádza pri každej vnútornej jednotke čerpadlo kondenzátu. V rámci výkazu výmeru časť  *4.01 - Klimatizačné zariadenia* požadujeme od uchádzača pri tvorbe ponuky zahrnúť náklady na čerpadlo kondenzátu do jednotkovej ceny pri všetkých typoch vnútorných jednotiek.
3. Podomietkové sifóny budú inštalované na vstupoch do vnútornej kanalizácie. Tento údaj je platný pre každý trakt. Informácia o umiestnení podomietkových sifoónoch je súčasťou Technickej správy 1 (na str.5, ods. 3, pod označením „zápachová uzávierka HL138“) a aj Technickej správy 2 (na strane 6, ods. 3, pod označením „zápachová uzávierka HL138“).

S pozdravom

Mgr. Michal Garaj v. r.

vedúci oddelenia verejného obstarávania